আমেরিকার অনুদান খরচ হয় ৭ প্রকল্পে, জানিয়ে দিল মোদি সরকার

ওয়েব ডেস্ক: ভারতীয় ভোটারদের বুথমুখী করতে আমেরিকার (USA) দেওয়া অনুদান (USAID) নিয়ে বিগত কয়েকদিনে বিস্তর জলঘোলা হয়েছে। সেই টাকা নিয়ে ভারত সরকার কী করত, তা নিয়েও উঠে এসেছে নানা সম্ভাবনার কথা। তবে এবার মোদি সরকার (Modi Government) জানিয়ে দিল যে, মার্কিন অনুদান কোন কোন প্রকল্পের কাজে ব্যবহার করা হত। সম্প্রতি কেন্দ্রীয় অর্থমন্ত্রক ২০২৩-২৪ অর্থবর্ষের বার্ষিক রিপোর্ট (Financial Report) প্রকাশ করেছে, যেখানে উল্লেখ করা হয়েছে আমেরিকার আন্তর্জাতিক উন্নয়ন সংস্থা-এর অর্থায়নে ভারতে পরিচালিত সাতটি প্রকল্পের কথা। এই প্রকল্পগুলির জন্য মোট ৭৫ কোটি ডলার বরাদ্দ করা হয়েছে।

কেন্দ্রের প্রকাশিত রিপোর্ট অনুযায়ী, ইউএসএইড-এর অর্থায়নে মোট সাতটি প্রকল্প বাস্তবায়িত হচ্ছে। এর মধ্যে রয়েছে- কৃষি ও খাদ্যসুরক্ষা কর্মসূচি, জল-পরিচ্ছন্নতা-স্বাস্থ্যবিধি প্রকল্প, পুনর্নবীকরণযোগ্য শক্তি প্রকল্প, বিপর্যয় মোকাবিলা, স্বাস্থ্য সংক্রান্ত প্রকল্প, বন ও জলবায়ু অভিযোজন প্রকল্প, শক্তির কার্যকারিতা ও প্রযুক্তির বাণিজ্যিকীকরণ প্রকল্প এবং উদ্ভাবন প্রকল্প।

আরও পড়ুন: ৯১ বছরের অস্ট্রেলিয়ান ‘যুবক’ চিরশায়িত থাকলেন ভারতেই

উল্লেখ্য, ভারতে বিভিন্ন উন্নয়নমূলক প্রকল্পের জন্য মার্কিন যুক্তরাষ্ট্রের অনুদান গ্রহণের যাত্রা শুরু হয় ১৯৫১ সাল থেকে। ইউএসএইড এই অনুদানের প্রধান পরিচালনাকারী সংস্থা হিসেবে কাজ করে। কেন্দ্রীয় রিপোর্টে বলা হয়েছে, ১৯৫১ সাল থেকে এই পর্যন্ত ইউএসএইড ভারতে ৫৫৫টি উন্নয়ন প্রকল্পে অর্থ সাহায্য করেছে, যার মোট মূল্য ১,৭০০ কোটি ডলার। এটি ভারতীয় মুদ্রায় প্রায় ১ লক্ষ ৪৭ হাজার কোটি টাকা।

মার্কিন প্রেসিডেন্ট ডোনাল্ড ট্রাম্পের (Donald Trump) প্রশাসন দাবি করেছে, জো বাইডেন প্রশাসন ভারতের নির্বাচনগুলিতে ভোটের হার বৃদ্ধির জন্য ২ কোটি ১০ লক্ষ ডলার (ভারতীয় মুদ্রায় প্রায় ১৮২ কোটি টাকা) অনুদান অনুমোদন করেছিল। ট্রাম্প এই অনুদান বাতিল করে বলেন। এই নিয়ে শুরু হয়ে বিতর্ক। আগামী দিনে এই বিতর্ক কোন দিকে মোড় নেয়, সেটাই দেখার বিষয়।